كان جدوان جالس على كرسي و قدامو موقف طابلو كايرسمو و وراه لوحة طبيعية من صنع الخالق .. لوحة من الخضورة و نقط هي عبارة عن زهيرات صفراء و اخرى حمراء .. شمس الربيع ساطعة و ريح منعش كايبعتر شعرو و اوراقو .. لبعييييد .. كانت بنت متوسطة الطول طالقة شعرها القصير المبعتر كايطاير مع الرياح .. و حازمة طرف من القماش مطوي حول راسها ..لابسة لباس غريب ملون .. و هازة قصبة طويلة قدامها .. كانت كاترعى الماشية .. اكباش و بعض من المعاز .. راقبها حتى جلسات فوق صخرة حجرية و سرحات رجل و خلات رجل بجلسة غير محترمة بالنسبة لبنت .. و جبدات تيليفون ..